ai4bharat/Pralekha huggingface dataset:
વિજ્ઞાન અને ટેકનોલોજી મંત્રાલય
વિજ્ઞાન અને ટેકનોલોજી વિભાગે કોરોના વાયરસ અંગે સ્ટાર્ટ-અપ્સની ટેકનોલોજીના મેપીંગ માટે ટાસ્ક ફોર્સની રચના કરી
બજાર હાંસલ કરવા માટે સજ્જ થયાં હોય તેવાં ડાયોગ્નોસ્ટીક, ટેસ્ટીંગ, હેલ્થકેર ડિલિવરી સોલ્યુશન્સ અને ઈક્વિપમેન્ટ ક્ષેત્રે પુરવઠો પૂરાં પાડતા એકમોને ભંડોળ પૂરૂ પાડશે
વિજ્ઞાન અને ટેકનોલોજી વિભાગ  ભારતમાં ઉપલબ્ધ યોગ્ય ટેકનોલોજીસનો વ્યાપ વધારવા માટેના પ્રયાસોનુ સંકલન કરીને ભારતમાં ઉપલબ્ધ ટેકનોલોજી અને મેન્યુફેકચરીંગના કોરોના વાયરસ સાથે સંકળાયેલા અનેક મુદ્દાઓ હલ કરવાની દિશામાં આગળ વધી રહી છે અને સાથે-સાથે દેશ માટે સુસંગત હોય તેવાં નવાં અને વિકસતાં સોલ્યુશન્સની શોધ ચલાવી તેને વિકસાવશે જેથી કોરોના વાયરસ જેવી મહામારીથી ઉભી થતી સ્થિતિનો સામનો કરવા માટે દેશને સજજ કરી શકાય.
વિજ્ઞાન અને ટેકનોલોજી વિભાગે આર એન્ડ ડી લેબ્ઝ, શેક્ષણિક સંસ્થાઓ, સ્ટાર્ટ-અપ્સ અને લઘુ તથા મધ્યમ કદનાં એકમો  માંથી ડાયોગ્નોસ્ટીક્સ, ટેસ્ટીંગ, હેલ્થકેર ડિલિવરી સોલ્યુશન્સ, ઈક્વિપમેન્ટ સપ્લાય ટેકનોલોજીના મેપીંગ માટે એક કોરોના વાયરસ 19  નામના ટાસ્ક ફોર્સની રચના કરી છે. આ ટેકનોલોજીસમાં માસ્કસ અને અન્ય પુરવઠા સાધનો, સેનિટાઈઝર્સ, સ્ક્રીનીંગ માટેના પોસાય તેવી કિંમતની કીટ્સ, વેન્ટીલેટર્સ, અને ઓક્સિજનરેટર્સ, આર્ટિફિશ્યલ ઈન્ટેલિજન્સ અને ઇન્ટરનેટ ઑફ થીંગ્સ આધારિત કેટલાક ઉપાયો નો સમાવેશ થાય છે.
આ કેપેસીટી મેપીંગ ગ્રુપમાં વિજ્ઞાન અને ટેકનોલોજી વિભાગ, બાયોટેકનોલોજી વિભાગ , ઇન્ડિયન કાઉન્સિલ ફોર મેડિકલ રિસર્ચ , ઈલેક્ટ્રોનિક્સ અને માહિતી ટેકનોલોજી મંત્રાલય , ઓલ ઇન્ડિયા કાઉન્સિલ ફોર ટેકનિકલ એજ્યુકેશન , માઈક્રો, નાના અને મધ્યમ કદનાં એકમોના મંત્રાલય, સ્ટાર્ટઅપ ઇન્ડિયા, અને ઑલ ઇન્ડિયા કાઉન્સિલ ફોર ટેકનિકલ એજયુકેશનના પ્રતિનિધિઓનો સમાવેશ કરાશે. આ ટાસ્ક ફોર્સ અત્યંત આશાસ્પદ અને વિસ્તરણ માટે સજજ એકમોને માગને આધારે ઝડપથી વિસ્તરણ હાથ ધરવામાં સહાય કરશે.
સંબંધિત મંત્રાલયો અને વિભાગોના નોડલ ઓફિસરોને સ્ટાર્ટઅપ્સ અને અન્ય સંસ્થાઓની માહિતી મેળવીને આ પ્રક્રિયાને ઝડપભેર હાથ ધરવા અને જેમની પાસે કોરોના વાયરસના કોઈ પણ મહત્વના પાસા અંગે ટેકનોલોજીના વિકલ્પો હોય તેમની માહિતી એકત્ર કરવા જણાવવામાં આવ્યુ છે.
ઝડપી વિકાસ, મેન્યુફેકચરિંગ અને સુસંગત ટેકનોલોજી લાગુ કરવા માટેના મિકેનિઝમનો ઉપયોગ કરવા માટે વિજ્ઞાન અને ટેકનોલોજી વિભાગે સાયન્ટિફિક સોલ્યુશન્સ અને કોમર્શિયલ મેન્યુફેકચરીંગને ટેકો આપવા માટે સાયન્સ અને એન્જીન્યરીંગ રિસર્ચ બોર્ડ  અને ટેકનોલોજી ડેવલપમેન્ટ બોર્ડ  બંને પાસેથી નવા અને હાલનાં સોલ્યુશન્સના કોમર્શિયલ મેન્યુફેકચરિંગ માટે અલાયદી એક – એક દરખાસ્તોનો સેટ રજૂ કરવા માટે આમંત્રણ આપ્યુ છે.
.RP
(Visitor Counter : 179
ઉપરાષ્ટ્રપતિ સચિવાલય
માનનીય ઉપરાષ્ટ્રપતિએ બુદ્ધપૂર્ણિમાની પૂર્વસંધ્યા પર દેશવાસીઓને શુભેચ્છા આપી
ભારતના ઉપરાષ્ટ્રપતિ શ્રી એમ વૈંકયા નાયડુએ બુદ્ધપૂર્ણિમાના શુભ પ્રસંગે દેશવાસીઓને અભિનંદન આપ્યાં છે. તેમનો સંદેશ નીચે મુજબ છેઃ-
“ભગવાન બુદ્ધની જન્મજયંતિ, બુદ્ધપૂર્ણિમાના પવિત્ર પ્રસંગે દેશવાસીઓનો શુભેચ્છા આપું છું.
સમ્યક આચરણમાં ભગવાન બુદ્ધએ પ્રશસ્ત કરેલા અષ્ટાંગ માર્ગ અને વ્યવહારમાં પંચશીલના અનુસરણથી જ માનવતા સંસારના ચાર આર્ય સત્યોનું સમાધાન કરીને આધ્યાત્મિક પ્રગતિ પ્રાપ્ત કરી શકે છે.
ભગવાન બુદ્ધનો સત્ય, શાંતિ અને કરુણાનો સંદેશ હંમેશા માનવતાનું માર્ગદર્શન કરતો રહેશે.
કોવિડ રોગચાળાના ગાળામાં ભગવાન બુદ્ધનો પ્રેમ અને કરુણાનો શાશ્વત સંદેશ વધારે પ્રાસંગિક છે કે આપણે સહિષ્ણુતા સાથે સમાજને સંગઠિત રાખીએ, સહાનુભૂતિના ભાવ સાથે જરૂરિયાતમંદોની શક્ય તમામ મદદ કરીએ. આ રોગચાળામાં પોતાની ચિંતા કર્યા વિના સમાજનાં સ્વાસ્થ્ય અને સુરક્ષાના પ્રહરીઓ પ્રત્યે કૃતજ્ઞતાનો ભાવ રાખીએ.”
GP/DS
(
પ્રધાનમંત્રીનું કાર્યાલય
ગ્લોબલ ઈન્ફ્રાસ્ટ્રક્ચર એન્ડ ઈન્વેસ્ટમેન્ટ  અને ઈન્ડિયા-મિડલ ઈસ્ટ-યુરોપ ઈકોનોમિક કોરિડોર  માટે ભાગીદારી
પ્રધાનમંત્રી શ્રી નરેન્દ્ર મોદી અને યુએસએના રાષ્ટ્રપતિ મહામહિમ શ્રીમાન જો બિડેને 9 સપ્ટેમ્બર 2023ના રોજ નવી દિલ્હીમાં G20 સમિટની સાથે સાથે ગ્લોબલ ઈન્ફ્રાસ્ટ્રક્ચર એન્ડ ઈન્વેસ્ટમેન્ટ  અને ઈન્ડિયા-મિડલ ઈસ્ટ-યુરોપ ઈકોનોમિક કોરિડોર  માટે પાર્ટનરશિપ પર એક વિશેષ કાર્યક્રમની સહ-અધ્યક્ષતા કરી હતી.
આ ઈવેન્ટનો ઉદ્દેશ ઈન્ફ્રાસ્ટ્રક્ચર ડેવલપમેન્ટ માટે વધુ રોકાણને અનલૉક કરવાનો અને ભારત, મધ્ય પૂર્વ અને યુરોપ વચ્ચે તેના વિવિધ પરિમાણોમાં કનેક્ટિવિટી મજબૂત કરવાનો હતો.
યુરોપિયન યુનિયન, ફ્રાન્સ, જર્મની, ઇટાલી, મોરેશિયસ, યુએઇ અને સાઉદી અરેબિયા તેમજ વિશ્વ બેંકના નેતાઓએ પણ આ કાર્યક્રમમાં ભાગ લીધો હતો.
PGII એ વિકાસશીલ દેશોમાં ઈન્ફ્રાસ્ટ્રક્ચર ગેપને ઘટાડવા તેમજ વૈશ્વિક સ્તરે SDGs પર પ્રગતિને વેગ આપવા માટે મદદ કરવાના હેતુથી એક વિકાસલક્ષી પહેલ છે.
IMECમાં ભારતને ગલ્ફ પ્રદેશ સાથે જોડતો ઈસ્ટર્ન કોરિડોર અને ગલ્ફ પ્રદેશને યુરોપ સાથે જોડતો ઉત્તર કોરિડોરનો સમાવેશ થાય છે. તેમાં રેલવે અને શિપ-રેલ ટ્રાન્ઝિટ નેટવર્ક અને રોડ ટ્રાન્સપોર્ટ રૂટનો સમાવેશ થશે.
તેમની ટિપ્પણીમાં, પ્રધાનમંત્રીએ ભૌતિક, ડિજિટલ અને નાણાકીય જોડાણના મહત્વ પર પ્રકાશ પાડ્યો. તેમણે કહ્યું કે IMEC ભારત અને યુરોપ વચ્ચે આર્થિક એકીકરણને પ્રોત્સાહન આપવામાં મદદ કરશે.
IMEC પર ભારત, USA, સાઉદી અરેબિયા, UAE, યુરોપિયન યુનિયન, ઇટાલી, ફ્રાન્સ અને જર્મની દ્વારા MOU પર હસ્તાક્ષર કરવામાં આવ્યા હતા.
પ્રોજેક્ટ-ગેટવે-મલ્ટિલેટરલ-એમઓયુ જોવા માટે અહીં ક્લિક કરો
CB/GP/JD
(
લઘુમતિ બાબતોનું મંત્રાલય
આ વર્ષે હજ યાત્રા માટે મેહરમ વિનાની મહિલાઓની અત્યાર સુધીની સૌથી મોટી ટુકડી
સ્ટેટ બેંક ઓફ ઈન્ડિયા દ્વારા હજ યાત્રીઓ માટે ફોરેક્સ કાર્ડ આપવા સહિત ફોરેક્સ જરૂરિયાતોને પહોંચી વળવા માટે ખાસ વ્યવસ્થા કરવામાં આવી
એસબીઆઈ તમામ એમ્બર્કેશન પોઈન્ટ્સ પર સ્ટોલ કરે છે અને એસબીઆઈ દ્વારા એસએમએસ દ્વારા યાત્રાળુઓ સાથે જોડાય છે
SBI દ્વારા હજ યાત્રીઓની મદદ માટે હેલ્પલાઇન
હજ 2023 માટે, લઘુમતી બાબતોના મંત્રાલયે ભારતીય યાત્રાળુઓ માટે હજ યાત્રાને વધુ આરામદાયક, સુવિધાજનક અને સસ્તું બનાવવા માટે ઘણી પહેલ કરી છે. યાત્રાળુઓની પસંદગીની પ્રક્રિયાને ઉદ્દેશ્યપૂર્ણ, પારદર્શક, કાર્યક્ષમ, સમયસર અને માનવ સંડોવણી વિના બનાવવા માટે સમર્પિત પ્રયાસો પણ કરવામાં આવ્યા છે.
હજ માટેની અરજીઓ અને હજયાત્રીઓની પસંદગી ઓનલાઈન કરવામાં આવી હતી. પ્રાપ્ત થયેલી કુલ 1.84 લાખ અરજીઓમાંથી, 14,935 હજ અરજદારોને ખાતરીપૂર્વક ફાળવણી કરવામાં આવી છે  સહિત) એકલા પુરૂષ સભ્ય વિના હજ પર જનારી મહિલાઓની આ અત્યાર સુધીની સૌથી મોટી ટુકડી છે.
હજ ક્વોટાથી વધુ અને ઉપર પ્રાપ્ત થયેલી અરજીઓને કોઈપણ માનવ હસ્તક્ષેપ વિના, ઓનલાઈન રેન્ડમાઈઝ્ડ ડિજિટલ સિલેક્શન  પ્રક્રિયા દ્વારા અંતિમ સ્વરૂપ આપવામાં આવ્યું છે. તે પ્રથમ વખત છે કે પસંદગીની પ્રક્રિયા પછી તરત જ અધિકૃત પોર્ટલ પર પસંદ કરેલ અને રાહ જોઈ રહેલા અરજદારોની યાદી સામાન્ય જનતા માટે, વધેલી પારદર્શિતાના હિતમાં પ્રકાશિત કરવામાં આવી છે. પસંદ કરાયેલા તમામ 1.4 લાખ હજયાત્રીઓને હજ 2023 માટે તેમની પસંદગીની માહિતી આપતા SMS મોકલવામાં આવ્યા છે. વેઇટલિસ્ટ યાત્રીઓને તેમની વેઇટલિસ્ટ સ્ટેટસ અને વેઇટલિસ્ટમાં સ્થિતિ વિશે જાણ કરતા SMS પણ મોકલવામાં આવ્યા છે.
લઘુમતી બાબતોના મંત્રાલયે તીર્થયાત્રીઓને ફોરેક્સ સુવિધાઓ પૂરી પાડવા માટે વિશેષ વ્યવસ્થા કરવા માટે સ્ટેટ બેંક ઓફ ઈન્ડિયા  સાથે ભાગીદારી કરી છે. અગાઉના વર્ષોથી વિપરીત, જ્યારે દરેક યાત્રાળુને હજ કમિટી ઓફ ઈન્ડિયા દ્વારા 2100 રિયાલ ઉપલબ્ધ કરાવવામાં આવ્યા હતા, તેમની વાસ્તવિક જરૂરિયાતોને ધ્યાનમાં લીધા વિના, હજ નીતિ 2023 યાત્રિકોને તેમની વ્યક્તિગત જરૂરિયાતો અનુસાર, તેમની પોતાની વિદેશી ચલણની વ્યવસ્થા કરવા અથવા ઓછું વિદેશી વિનિમય લેવાનો વિકલ્પ અને સુગમતા આપે છે. સૌથી વધુ સ્પર્ધાત્મક દરે યાત્રાળુઓને ફોરેક્સનો પુરવઠો સુનિશ્ચિત કરવા માટે સરકારે SBI સાથે સહયોગ કર્યો છે.
સમગ્ર ભારતમાં 22,000 થી વધુ શાખાઓ સાથે, SBI, સાઉદી અરેબિયાના રાજ્યમાં તેમના રોકાણ દરમિયાન જરૂરિયાતોને પૂર્ણ કરવા માટે, તમામ યાત્રાળુઓ માટે ફોરેક્સ અને ફરજિયાત વીમો પ્રદાન કરવાની સુવિધા આપશે. બેંક એસએમએસ દ્વારા આ સંબંધમાં યાત્રાળુઓ સુધી પહોંચશે.
તમામ યાત્રાળુઓને ફોરેક્સ કાર્ડની સુવિધા પણ પૂરી પાડવામાં આવી રહી છે જેનાથી ભૌતિક ચલણની ચોરી કે ખોટ થવાની શક્યતાઓ દૂર થાય છે. જો આ કાર્ડ યાત્રા દરમિયાન ખોવાઈ જાય, તો યાત્રાળુ તેના પૈસા બેંકમાંથી પરત મેળવી શકે છે.
SBI તમામ એમ્બાર્કેશન પોઈન્ટ પર સ્ટોલની વ્યવસ્થા પણ કરશે, યોગ્ય સ્તરના સમર્પિત ફોકલ પોઈન્ટ/નોડલ ઓફિસર સાથે, યાત્રાળુઓને રોકડમાં અથવા ફોરેક્સ કાર્ડ દ્વારા ફોરેક્સ એકત્ર કરવા માટે અને જરૂરી હોય તે પ્રમાણે કોઈપણ માર્ગદર્શન અને મદદ પૂરી પાડવા માટે. SBI દ્વારા એક હેલ્પલાઈન સંચાલિત કરવામાં આવશે અને આ નોડલ અધિકારીઓની સંપર્ક વિગતો ટૂંક સમયમાં જાહેર કરવામાં આવશે.
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 101
પ્રધાનમંત્રીનું કાર્યાલય
પ્રધાનમંત્રીએ વિનેશ ફોગટને કુસ્તીની 50 કિલો શ્રેણીમાં સુવર્ણ પદક જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ઇન્ડોનેશિયાનાં જકાર્તા-પાલેમ્બાંગ ખાતે યોજાઈ રહેલા એશિયાઈ રમતોત્સવ 2018માં કુસ્તીની 50 કિલો શ્રેણીમાં વિનેશ ફોગટને સુવર્ણ પદક જીતવા બદલ અભિનંદન પાઠવ્યા હતા.
પ્રધાનમંત્રીએ કહ્યું, “વધુ એક સ્પર્ધા, વધુ એક પદક! વિનેશ ફોગટના વિજય પર ભારત ખુશ થયું. એશિયાઈ રમતોત્સવ 2018માં કુસ્તીની 50 કિલો શ્રેણીમાં સુવર્ણ પદક જીતવા બદલ તેણીને અભિનંદન. વિનેશની ઉત્તરોત્તર સફળતા ભવિષ્યના રમતવીરોને પ્રેરિત કરશે.”
NP/J.Khunt/GP/RP
(Visitor Counter : 39
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અંગે અપડેટ
રાજ્યો/કેન્દ્રશાસિત પ્રદેશોને 49.85 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી પણ 2.75 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
49,85,51,660
|
|
આપવાના બાકી
|
|
20,94,890
|
|
વપરાશ
|
|
47,52,49,554
|
|
બાકી ઉપલબ્ધ
|
|
2,75,88,573
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 49.85 કરોડ  થી વધુ રસી પૂરી પાડી છે અને બીજા 20,94,890 ડોઝ હજુ ઉપલબ્ધ છે.
આમાંથી, વ્યય સહિત કુલ વપરાશ 47,52,49,554 ડોઝ છે .
હાલમાં, કોવિડ-19 રસીના 2.75 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 204
પ્રધાનમંત્રીનું કાર્યાલય
પ્રધાનમંત્રીએ વાઘની વસતી ગણતરીની પ્રોત્સાહક સંખ્યા પર આશાવાદ વ્યક્ત કર્યો
પ્રધાનમંત્રી શ્રી નરેન્દ્ર મોદીએ વાઘની વસ્તી ગણતરીની પ્રોત્સાહક સંખ્યા પર આશાવાદ વ્યક્ત કર્યો છે.
પ્રધાનમંત્રીએ ટ્વીટ કર્યું;
“વાઘની વસતી ગણતરીની સંખ્યા પ્રોત્સાહક છે. તમામ હિતધારકો અને પર્યાવરણ પ્રેમીઓને અભિનંદન. આ વલણ વાઘ તેમજ અન્ય પ્રાણીઓના રક્ષણ માટે હજી વધુ કરવાની જવાબદારી પણ મૂકે છે. આપણી સંસ્કૃતિ આપણને પણ આ જ શીખવે છે.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ સ્વતંત્રતા સેનાની વી. ઓ. ચિદમ્બરમ પિલ્લઈનું તેમની જયંતી પર સ્મરણ કર્યુ
પ્રધાનમંત્રી શ્રી નરેન્દ્ર મોદીએ સ્વતંત્રતા સેનાની વી. ઓ. ચિદમ્બરમ પિલ્લઈને તેમની જયંતી પર યાદ કર્યા છે.
પ્રધાનમંત્રીએ એક ટ્વીટમાં કહ્યું;
‘દૂરદર્શી વી. ઓ. ચિદમ્બરમ પિલ્લઈને તેમની જયંતી પર સ્મરણ કરીએ છીએ. તેમણે આપણા આઝાદીના આંદોલનમાં અગ્રણી યોગદાન આપ્યું. તેમણે એક આત્મનિર્ભર ભારતની પણ પરિકલ્પના કરી અને તેના માટે તેમણે બંદરો અને જહાજ પરિવહન ક્ષેત્રોમાં વિશેષ રીતે પ્રયાસ કર્યા. તેઓ આપણા માટે વિશેષ પ્રેરણાના સ્ત્રોત છે.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતે કુલ 10 કરોડ કોવિડ પરીક્ષણો કરવાનું સીમાચિહ્ન પાર કર્યું
છેલ્લા 1 કરોડ પરીક્ષણો માત્ર 9 દિવસમાં કરવામાં આવ્યા
લગભગ 14.5 લાખ કોવિડ પરીક્ષણો છેલ્લા 24 કલાકમાં જ કર્યા
ભારતે જાન્યુઆરી 2020થી આજદિન સુધીમાં કોવિડ-19ના કુલ પરીક્ષણોની સંખ્યામાં પ્રચંડ વધારો નોંધાવ્યો છે. આજે દેશમાં કુલ પરીક્ષણોની સંખ્યા 10 કરોડના સીમાચિહ્નરૂપ આંકડાને ઓળંગી ગઇ છે.
અન્ય એક સિદ્ધિરૂપે, છેલ્લા 24 કલાકમાં જ દેશમાં કુલ 14,42,722 પરીક્ષણો કરવામાં આવ્યા હતા.
હાલમાં દેશમાં પરીક્ષણની લેબોરેટરીની સંખ્યા 2000ની નજીક પહોંચી ગઇ છે તેમજ કેન્દ્ર અને રાજ્યો/ કેન્દ્ર શાસિત પ્રદેશોની સરકારોના સહિયારા પ્રયાસોથી દેશની પરીક્ષણોની ક્ષમતામાં અનેકગણો વધારો થયો છે.
દેશભરમાં પ્રગતિપૂર્વક પરીક્ષણ ઇન્ફ્રાસ્ટ્રક્ચરમાં વિસ્તરણે પરીક્ષણોની સંખ્યામાં ઝડપી વધારો કરવા માટે મહત્વની ભૂમિકા નિભાવી છે. હાલમાં દેશમાં પરીક્ષણો માટે કુલ 1989 લેબોરેટરી ઉપલબ્ધ છે જેમાંથી 1122 સરકારી અને 867 ખાનગી લેબોરેટરીઓ છે જેના કારણે દૈનિક પરીક્ષણની ક્ષમતાને નોધપાત્ર વેગ પ્રાપ્ત થયો છે.
સઘન પરીક્ષણના અવિરત ઉચ્ચ સ્તરના પરિણામે પણ દેશમાં પોઝિટીવિટી દર નીચો લાવી શકાયો છે. આ સૂચવે છે કે, સંક્રમણના ફેલાવાનો દર અસરકારક રીતે નિયંત્રણમાં આવી રહ્યો છે. કુલ પરીક્ષણોની સંખ્યા 10 કરોડ સુધી પહોંચી જતા એકંદરે આ દરમાં સતત ઘટાડો નોંધાઇ રહ્યો છે. આજે રાષ્ટ્રીય સ્તરે સરેરાશ પોઝિટીવિટી દર 7.75% નોંધાયો છે.
કેન્દ્ર સરકાર દ્વારા તૈયાર કરવામાં આવેલી સફળ ટેસ્ટ, ટ્રેક, ટ્રેસ, ટ્રીટ અને ટેકનોલોજી વ્યૂહરચનાનું રાજ્યો/ કેન્દ્ર શાસિત પ્રદેશો દ્વારા અસરકારક રીતે પાલન કરવામાં આવી રહ્યું છે તેના કારણે આ પરિણામો પ્રાપ્ત થયાં છે.
વ્યાપક વિસ્તારમાં મોટી સંખ્યામાં પરીક્ષણોના પરિણામે પોઝિટીવ કેસોની વહેલી ઓળખ, અસરકારક સર્વેલન્સ અને ટ્રેસિંગ દ્વારા તાત્કાલિક ટ્રેકિંગ અને સામાન્ય અથવા હળવા લક્ષણો ધરાવતા પોઝિટીવ દર્દીઓને ઘર/ સુવિધાઓમાં તેમજ ગંભીર લક્ષણો ધરાવતા દર્દીઓને હોસ્પિટલમાં સમયસર તેમજ અસરકારક સારવાર આપવાનું શક્ય બન્યું છે. આ પગલાંઓના કારણે મૃત્યદરમાં પણ તબક્કાવાર ઘટાડો થયો છે.
દેશમાં છેલ્લા 1 કરોડ પરીક્ષણો માત્ર 9 દિવસમાં કરવામાં આવ્યા છે.
15 રાજ્યો અને કેન્દ્ર શાસિત પ્રદેશોમાં રાષ્ટ્રીય આંકડાની સરખામણીએ વધુ પોઝિટીવિટી દર જોવા મળ્યો છે, જેથી સૂચિત થાય છે આવા પ્રદેશોમાં સઘન પરીક્ષણોનું ઉચ્ચ સ્તર જાળવવાની જરૂર છે.
SD/GP/BT
સોશિયલ મીડિયા પર અમને ફોલો કરો:
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 217.96 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 13,87,533 ડોઝ આપવામાં આવ્યા
ભારતમાં સક્રિય કેસનું ભારણ 40,979 થયું
સક્રિય કેસનું ભારણ હાલમાં 0.10% છે
સાજા થવાનો દર હાલમાં 98.72% નોંધાયો
છેલ્લા 24 કલાકમાં 4,972 દર્દીઓ સાજા થયા, કુલ વધીને 4,40,09,525 દર્દીઓ સાજા થયા
છેલ્લા 24 કલાકમાં ભારતમાં 3,615 નવા કેસ નોંધાયા
દૈનિક પોઝિટિવીટી દર 1.12% પહોંચ્યો
સાપ્તાહિક પોઝિટિવીટી દર હાલમાં 1.55% છે
કુલ 89.44 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,23,293 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 103
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અપડેટ
રાજ્યો/કેન્દ્રશાસિત પ્રદેશોમાં 24.65 કરોડથી વધુ રસી પૂરી પાડવામાં આવી
રાજ્યો/કેન્દ્રશાસિત પ્રદેશો પાસે રસી આપવા માટે હજી પણ 1.19 કરોડથી વધુ રસી ઉપલબ્ધ
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો/કેન્દ્રશાસિત પ્રદેશોને નિઃશુલ્ક કોવિડ રસી આપીને મદદ કરી રહી છે. આ ઉપરાંત, ભારત સરકાર રાજ્યો/કેન્દ્રશાસિત પ્રદેશો દ્વારા રસીની પ્રત્યક્ષ ખરીદીને પણ સુગમ બનાવતી રહી છે. રસીકરણ ટેસ્ટ, ટ્રેક, ટ્રીટ તેમજ કોવિડ યોગ્ય વલણની સાથે મહામારીના નિયંત્રણ તેમજ સંચાલન માટે ભારત સરકારની વ્યાપક રણનીતિનો એક આંતરિક હિસ્સો છે.
કોવિડ-19 રસીકરણની ઉદાર અને ઝડપી તબક્કા-3 વ્યૂહરચનાનો અમલ 1 મે 2021થી શરૂ થયો છે.
આ વ્યૂહરચના હેઠળ, પ્રત્યેક મહિને ભારત સરકાર દ્વારા કોઈપણ ઉત્પાદકની સેન્ટ્રલ ડ્રગ લેબોરેટરી  દ્વારા માન્ય 50 ટકા રસી લેવામાં આવશે. આ રસીઓ રાજ્ય સરકારોને વિના મૂલ્યે પૂરી પાડવાનું ચાલુ રાખશે, જેમ તે પહેલાથી જ કરતી આવી છે.
ભારત સરકારે મફત કેટેગરી અને સીધી રાજ્ય પ્રાપ્તિ બંને કેટેગરી દ્વારા રાજ્યો/કેન્દ્રશાસિત પ્રદેશોને 24 કરોડ  થી વધુ રસી પૂરી પાડી છે.
તેમાંથી, બગાડ સહિતનો કુલ વપરાશ 23,47,43,489 રસી  થયો છે.
રાજ્યો/કેન્દ્રશાસિત પ્રદેશોમાં હજી પણ રસી આપવા માટે 1.19 કરોડ  થી વધુ કોવિડ રસી ઉપલબ્ધ છે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ 8 વર્ષ શેર કર્યા: સેવા, સુશાસન અને ગરીબ કલ્યાણ- 'સેવાના 8 વર્ષ-ભારતની વિકાસ યાત્રા, બહુવિધ ડોમેન્સમાં'
પ્રધાનમંત્રી શ્રી નરેન્દ્ર મોદીએ narendramodi.in અને નમો એપ પર સેવા, સુશાસન અને ગરીબ કલ્યાણના 8 વર્ષની મુખ્ય હાઈલાઈટ્સ શેર કરી છે.
ટ્વીટ્સની શ્રેણીમાં, પ્રધાનમંત્રીએ કહ્યું:
“છેલ્લાં 8 વર્ષ લોકોની આકાંક્ષાઓને પૂર્ણ કરવા વિશે છે. અમે સેવા, સુશાસન અને ગરીબ કલ્યાણના અમારા પ્રયાસને પરિપૂર્ણ કરવા માટે પ્રતિબદ્ધ છીએ. નમો એપ પરનો વિકાસ યાત્રા વિભાગ તમને આ વિકાસ યાત્રામાં લઈ જશે. #8YearsOfSeva
નમો એપ પર એક ચૂકી ન શકાય એવો વિભાગ છે જે નવીન રીતો દ્વારા #8YearsOfSevaને પ્રદર્શિત કરે છે જેમાં ક્વિઝ, શબ્દ શોધ, છબી વિભાગનું અનુમાન લગાવવું અને તેથી વધુનો સમાવેશ થાય છે. હું તમને બધાને, ખાસ કરીને મારા યુવા મિત્રોને જોવા વિનંતી કરીશ.
https://8years.narendramodi.in”
“છેલ્લા 8 વર્ષ જન આકાંક્ષાઓ પૂરા કરવાના રહ્યા છે. આ દરમિયાન અમારો સંકલ્પ રહ્યો છે-સેવા, સુશાસન અને ગરીબ કલ્યાણ namo Appના ‘વિકાસ યાત્રા’ સેક્શનથી તમે પ્રગતિની આ સમગ્ર સફરનો અનુભવ કરશો.
#8YearsOfSeva
NaMo App પર #8YearsOfSeva સાથે જોડાયેલ એક રસપ્રદ સેક્શન છે. તેમાં તમે Quiz, Word Search, Guess the Image Section જેવા અનેક ઈનોવેટિવ ઉપાયોથી દેશની વિકાસ યાત્રા સાથે જોડાઈ શકો છો. મારો આપ સૌને, ખાસ કરીને આપણા યુવા સાથીઓને અનુરોધ છે કે તેઓ તેને એક વાર જરૂર જૂએ.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીશ્રી 13મી ઓક્ટોબરે હિમાચલ પ્રદેશના ઉના અને ચંબાની મુલાકાત લેશે
ફાર્માસ્યુટિકલ ક્ષેત્રમાં આત્મનિર્ભરતા તરફના પ્રયાસોને વધારવા માટે, પ્રધાનમંત્રી ઉનામાં બલ્ક ડ્રગ પાર્કનો શિલાન્યાસ કરશે
પ્રધાનમંત્રી શ્રી IIIT ઉના રાષ્ટ્રને સમર્પિત કરશે - તેનો શિલાન્યાસ પ્રધાનમંત્રી દ્વારા 2017માં કરવામાં આવ્યો હતો
પ્રધાનમંત્રી શ્રી ઉના હિમાચલથી નવી દિલ્હી સુધી વંદે ભારત એક્સપ્રેસને પણ લીલી ઝંડી આપશે
ચમ્બામાં પીએમ બે હાઇડ્રોપાવર પ્રોજેક્ટનો શિલાન્યાસ કરશે
પ્રધાનમંત્રી હિમાચલ પ્રદેશમાં પ્રધાનમંત્રી ગ્રામ સડક યોજના -III પણ લોન્ચ કરશે
પ્રધાનમંત્રી શ્રી નરેન્દ્ર મોદી 13મી ઓક્ટોબરે હિમાચલ પ્રદેશની મુલાકાત લેશે. ઉનામાં પ્રધાનમંત્રી ઉના હિમાચલ રેલ્વે સ્ટેશનથી વંદે ભારત એક્સપ્રેસને લીલી ઝંડી આપશે. ત્યારબાદ, એક જાહેર સમારંભમાં, પ્રધાનમંત્રી IIIT ઉનાને રાષ્ટ્રને સમર્પિત કરશે અને ઉનામાં બલ્ક ડ્રગ પાર્કનો શિલાન્યાસ કરશે. તે પછી, ચંબા ખાતે જાહેર સમારંભમાં, પ્રધાનમંશ્રી બે હાઇડ્રોપાવર પ્રોજેક્ટનો શિલાન્યાસ કરશે અને હિમાચલ પ્રદેશમાં પ્રધાનમંત્રી ગ્રામ સડકા યોજના -IIIનું લોકાર્પણ કરશે.
ઉનામાં પ્રધાનમંત્રી
આત્મનિર્ભર ભારત માટે પ્રધાનમંત્રીના સ્પષ્ટ આહવાનથી સરકારની વિવિધ નવી પહેલોના સમર્થન દ્વારા દેશ બહુવિધ ક્ષેત્રોમાં આત્મનિર્ભરતાની પ્રાપ્તિ તરફ ઝડપથી આગળ વધી રહ્યો છે. આવું જ એક મુખ્ય ક્ષેત્ર ફાર્માસ્યુટિકલ્સ છે, અને આ ક્ષેત્રમાં આત્મનિર્ભરતા લાવવા માટે, પ્રધાનમંત્રી ઉના જિલ્લાના હરોલી ખાતે બલ્ક ડ્રગ પાર્કનો શિલાન્યાસ કરશે, જે રૂ. 1900 કરોડથી વધુના ખર્ચે બાંધવામાં આવશે. આ પાર્ક API આયાત પર નિર્ભરતા ઘટાડવામાં મદદ કરશે. આશરે રૂ. 10,000 કરોડ નું રોકાણ આકર્ષવાની અપેક્ષા છે અને 20,000થી વધુ લોકોને રોજગાર પ્રદાન કરશે. તે પ્રદેશમાં આર્થિક પ્રવૃત્તિઓને પણ વેગ આપશે.
પ્રધાનમંત્રી ઈન્ડિયન ઈન્સ્ટિટ્યૂટ ઓફ ઈન્ફોર્મેશન ટેકનોલોજી  ઉનાને રાષ્ટ્રને સમર્પિત કરશે. 2017માં પ્રધાનમંત્રી દ્વારા તેનો શિલાન્યાસ કરવામાં આવ્યો હતો. હાલમાં આ સંસ્થામાં 530થી વધુ વિદ્યાર્થીઓ અભ્યાસ કરી રહ્યા છે.
પ્રધાનમંત્રી નવી વંદે ભારત એક્સપ્રેસના ઉદઘાટનને પણ લીલી ઝંડી આપશે. અંબ અંદૌરાથી નવી દિલ્હી સુધી દોડતી, તે દેશમાં રજૂ થનારી ચોથી વંદે ભારત ટ્રેન હશે અને તે પહેલાની સરખામણીમાં અદ્યતન સંસ્કરણ છે, જે ઘણી હળવી અને ટૂંકા ગાળામાં વધુ ઝડપે પહોંચવામાં સક્ષમ છે. તે માત્ર 52 સેકન્ડમાં 100 કિમી/કલાકની ઝડપ પકડી લે છે. ટ્રેન શરૂ થવાથી પ્રદેશમાં પ્રવાસનને વેગ મળશે અને મુસાફરીનો આરામદાયક અને ઝડપી મોડ પ્રદાન કરવામાં મદદ મળશે.
ચંબામાં પ્રધાનમંત્રી
પ્રધાનમંત્રી બે હાઇડ્રોપાવર પ્રોજેક્ટ્સ - 48 મેગાવોટ ચાંજુ-III હાઇડ્રો-ઇલેક્ટ્રિક પ્રોજેક્ટ અને 30 મેગાવોટ દેવથલ ચાંજુ હાઇડ્રો-ઇલેક્ટ્રિક પ્રોજેક્ટનો શિલાન્યાસ કરશે. આ બંને પ્રોજેક્ટ્સ વાર્ષિક 270 મિલિયન યુનિટ વીજળીનું ઉત્પાદન કરશે અને હિમાચલ પ્રદેશને આ પ્રોજેક્ટ્સમાંથી આશરે રૂ. 110 કરોડની વાર્ષિક આવક મળવાની અપેક્ષા છે.
પ્રધાનમંત્રી હિમાચલ પ્રદેશમાં રાજ્યમાં લગભગ 3125 કિલોમીટરના રસ્તાઓના અપગ્રેડેશન માટે પ્રધાનમંત્રી ગ્રામ સડક યોજના -III પણ શરૂ કરશે. રાજ્યના 15 સરહદી અને છેવાડાના બ્લોકમાં 440 કિલોમીટરના રસ્તાઓના અપગ્રેડેશન માટે આ તબક્કા હેઠળ કેન્દ્ર સરકાર દ્વારા વધુ રૂ. 420 કરોડ મંજૂર કરવામાં આવ્યા છે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ઇલેક્ટ્રોનિક્સ તથા સૂચના પ્રોદ્યોગિકી મંત્રી
MeitY દ્વારા IT હાર્ડવેર માટે PLI 2.0 હેઠળ પ્રોત્સાહનો માટે અરજીઓ આમંત્રિત
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે 17 મે, 2023ના રોજ ભારતની ઉત્પાદન ક્ષમતા અને નિકાસ વધારવા- આત્મનિર્ભર ભારત માટે IT હાર્ડવેર માટે પ્રોડક્શન-લિંક્ડ ઇન્સેન્ટિવ  સ્કીમ 2.0 રજૂ કરવાની મંજૂરી આપી હતી.
આ યોજના 29 મે, 2023 ના રોજ સૂચિત કરવામાં આવી હતી. IT હાર્ડવેર માટે PLI સ્કીમ 2.0 હેઠળ અરજીઓની વિન્ડો 01 જૂન, 2023થી ખુલશે.
IT હાર્ડવેર માટેની PLI સ્કીમ 2.0 એ ઘટકો અને પેટા-એસેમ્બલીઓના સ્થાનિકીકરણને પ્રોત્સાહિત કરીને અને દેશમાં સપ્લાય ચેઇન વિકસાવવા માટે લાંબા સમય સુધી પરવાનગી આપીને ઉત્પાદન ઇકોસિસ્ટમને વિસ્તૃત અને ગહન બનાવવાની અપેક્ષા છે. વધુમાં, આ યોજના અરજદારો માટે વધેલી સુગમતા અને વિકલ્પો પ્રદાન કરે છે, અને વૃદ્ધિને વધુ પ્રોત્સાહન આપવા માટે વધતા જતા વેચાણ અને રોકાણ થ્રેશોલ્ડ સાથે જોડાયેલ છે. વધુમાં, IT હાર્ડવેર માટે PLI સ્કીમ 2.0 ના પ્રોત્સાહક ઘટકો તરીકે સેમિકન્ડક્ટર ડિઝાઇન, IC ઉત્પાદન અને પેકેજિંગનો પણ સમાવેશ કરવામાં આવ્યો છે.
IT હાર્ડવેર માટેની PLI સ્કીમ 2.0 ₹17,000 કરોડના અંદાજપત્રીય ખર્ચ સાથે મંજૂર કરવામાં આવી છે.
• યોજના લગભગ ₹3.35 લાખ કરોડનું કુલ ઉત્પાદન, ઈલેક્ટ્રોનિક્સ ઉત્પાદનમાં ₹2,430 કરોડનું વધારાનું રોકાણ લાવશે અને 75,000 વધારાની સીધી નોકરીઓનું સર્જન કરશે તેવી અપેક્ષા છે.
• આ યોજના લેપટોપ, ટેબ્લેટ, ઓલ-ઈન-વન પીસી, સર્વર્સ અને અલ્ટ્રા સ્મોલ ફોર્મ ફેક્ટર  ઉપકરણોમાં મોટા પાયે ઉત્પાદનને પ્રોત્સાહન આપશે અને 2025-26 સુધીમાં આશરે USD 300 બિલિયનનું ઈલેક્ટ્રોનિક્સ ઉત્પાદન ટર્નઓવર હાંસલ કરવા માટે નોંધપાત્ર યોગદાન આપશે.
• હાલના PLI ના મંજૂર અરજદારોને PLI 2.0 હેઠળ અરજી કરવાની મંજૂરી આપવામાં આવશે.
આ યોજનામાં અરજદારોની ત્રણ શ્રેણીઓ છે, જેમકે, વૈશ્વિક કંપનીઓ, હાઇબ્રિડ  કંપનીઓ અને સ્થાનિક કંપનીઓ.
IT હાર્ડવેર માટે PLI સ્કીમ 2.0 ની વિગતો નીચેના URL પર ઉપલબ્ધ છે:
https://www.meity.gov.in/content/production-linked-incentive-scheme-pli-20-it-hardware
YP/GP/JD
(Visitor Counter : 107
પ્રધાનમંત્રીનું કાર્યાલય
પ્રધાનમંત્રીએ શ્રી શંખ ઘોષના નિધન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ વિખ્યાત સાહિત્યકાર શ્રી શંખ ઘોષના નિધન અંગે શોક વ્યક્ત કર્યો હતો.
શ્રી મોદીએ ટ્વીટમાં કહ્યું, “શ્રી શંખ ઘોષને બંગાળી અને ભારતીય સાહિત્યમાં તેમના યોગદાન બદલ યાદ રાખવામાં આવશે. તેમના સાહિત્યનું વ્યાપક વાંચન થયું છે અને પ્રશંસનીય રહ્યું છે. તેમના નિધનથી દુઃખી છું. તેમના પરિવાર અને મિત્રોને સાંત્વના. ઓમ શાંતિ.”
SD/GP/JD
(
પ્રધાનમંત્રીનું કાર્યાલય
પ્રધાનમંત્રી ‘જલ શક્તિ અભિયાન: કેચ ધ રેઇન’ અભિયાન 22 માર્ચના રોજ શરૂ કરશે
કેન બેતવા લિન્ક પ્રોજેક્ટ માટે ઐતિહાસિક સમજૂતીકરાર પર હસ્તાક્ષર થશે
જળસંરક્ષણ માટે ગ્રામસભાઓ ‘જલ શપથ’ લેશે
પ્રધાનમંત્રી શ્રી નરેન્દ્ર મોદી 22 માર્ચ, 2021ના રોજ વિશ્વ જળ દિવસ પર વીડિયો કોન્ફરન્સ મારફતે ‘જલ શક્તિ અભિયાનઃ કેચ ધ રેઇન’ શરૂ કરશે. પ્રધાનમંત્રીની હાજરીમાં કેન્દ્રીય જલ શક્તિ મંત્રી તથા મધ્યપ્રદેશ અને ઉત્તરપ્રદેશના મુખ્યમંત્રીઓ વચ્ચે કેન બેતવા લિન્ક પ્રોજેક્ટનો અમલ કરવા માટે ઐતિહાસિક સમજૂતીકરાર  પર હસ્તાક્ષર થશે. આ પ્રોજેક્ટ નદીઓના આંતરજોડાણ માટે રાષ્ટ્રીય પરિપ્રેક્ષ્ય યોજનાનો પ્રથમ પ્રોજેક્ટ છે, જે આકાર લેશે.
‘જલ શક્તિ અભિયાનઃ કેચ ધ રેઇન’ વિશે
આ અભિયાન સમગ્ર દેશ, ગ્રામીણ અને શહેરી એમ બંને વિસ્તારોમાં હાથ ધરવામાં આવશે, જેની થીમ છે – ‘કેચ ધ રેઇન, વ્હેર ઇટ ફોલ્સ, વ્હેન ઇટ ફોલ્સ’ એટલે કે ‘વરસાદ જ્યાં, જ્યારે થાય ત્યાં એનો સંચય કરો.’ એનો અમલ 22 માર્ચ, 2021થી 30 નવેમ્બર, 2021 સુધી થશે – જે દેશમાં ચોમાસાપૂર્વેથી લઈને ચોમાસાનો ગાળો છે. એને જનઆંદોલન સ્વરૂપે શરૂ કરવામાં આવશે, જેનો આશય જનભાગીદારી મારફતે પાયાના સ્તરે જળસંચય કરવાનો છે. વળી એનો ઇરાદો આબોહવા સાથે સંબંધિત અને જમીનના પેટાસ્તરમાં વરસાદના પાણીનો સંચય કરવા માટે અનુકૂળ માળખાનું સર્જન કરવાથી લઈને વરસાદના પાણીનો સંગ્રહ કરવા માટે તમામ હિતધારકોને સજ્જ કરવાનો છે.
આ કાર્યક્રમ પછી દરેક જિલ્લાની તમામ ગ્રામપંચાયતો માં ગ્રામસભાઓ યોજાશે, જેમાં જળ અને જળ સંરક્ષણ કરવા સાથે સંબંધિત મુદ્દાઓ પર ચર્ચા થશે. ગ્રામસભાઓ જળસંરક્ષણ માટે ‘જલ શપથ’ પણ લેશે.
કેન બેતવા લિન્ક પ્રોજેક્ટ માટે સમજૂતીકરાર વિશે
આ સમજૂતી ભૂતપૂર્વ પ્રધાનમંત્રી શ્રી અટલ બિહારી વાજપેયીના નદીઓને એકબીજા સાથે જોડીને વધારાનો પાણીનો પુરવઠો ધરાવતા વિસ્તારોમાંથી દુષ્કાળગ્રસ્ત અને પાણીની ખેંચ ધરાવતા વિસ્તારોમાં પાણી પહોંચાડવાના વિઝનને સાકાર કરવા આંતરરાજ્ય સાથસહકારની શરૂઆત સમાન છે. આ પ્રોજેક્ટમાં દૌધન ડેમ અને બંને નદીઓને જોડતી નહેર, લૉઅર ઓર પ્રોજેક્ટ, કોઠા બેરેજ અને બીન કોમ્પ્લેક્સ મલ્ટિપર્પર્ઝ પ્રોજેક્ટનું નિર્માણ કરીને કેન નદીમાંથી બેતવા નદીમાં પાણી હસ્તાંતરિત થશે. આ વર્ષ 10.62 લાખ હેક્ટરને સિંચાઈ માટે પાણી પૂરું પાડશે, આશરે 62 લાખ લોકોને પીવાનું પાણી પૂરું પાડશે અને સાથે સાથે 103 મેગાવોટ હાઇડ્રોપાવર પેદા કરશે.
આ પ્રોજેક્ટથી બુંદેલખંડના પાણીની ખેંચ ધરાવતા વિસ્તારો, ખાસ કરીને મધ્યપ્રદેશના પન્ના, તિકમગઢ, છતરપુર, સાગર, દામોહ, દાતિયા, વિદિશા, શિવપુરી અને રાયસેન તથા ઉત્તરપ્રદેશના બાંદા, મહોબા, ઝાંસી અને લલિતપુર જિલ્લાઓને અનેક લાભ થશે. આ પ્રોજેક્ટ વધારે નદીઓના આંતરજોડાણના પ્રોજેક્ટ માટેનો માર્ગ મોકળો કરશે, જેથી પાણીની ખેંચ દેશમાં વિકાસ માટે અવરોધરૂપ ન બને.
SD/GP/JD
(